**LAZDIJŲ RAJONO SAVIVALDYBĖS TARYBA**

### SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR.** [**5TS-1323**](http://dvs.lazdijai.lt:8008/document/33717) **„DĖL UŽMOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ LAZDIJŲ RAJONO SAVIVALDYBĖS ŠVIETIMO ĮSTAIGOSE“ PAKEITIMO**

2020 m. gegužės 20 d. Nr. 34-372

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“, 10 punktu, Lazdijų rajono savivaldybės taryba nusprendžia:

Pakeisti Lazdijų rajono savivaldybės tarybos 2014 m. lapkričio 13 d. sprendimą Nr. [5TS-1323](http://dvs.lazdijai.lt:8008/document/33717) „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“:

1. Papildyti 3.11 papunkčiu ir jį išdėstyti taip:

„3.11.mokestis, kai maitinimas organizuojamas iš namų atsineštu maistu, švietimo įstaigai sudarius sutartį su tėvais (globėjais) dėl maitinimo iš namų atsineštu maistu, nemokamas;“.

1. Papildyti 3.2.8 papunkčiu ir jį išdėstyti taip:

 „3.2.8. kai vaikas nelanko švietimo įstaigos dėl karantino, stichinių nelaimių ir kitų nenugalimos jėgos atvejų;“.

Savivaldybės merė Ausma Miškinienė

Asta Zablackienė, tel. (8 318) 66 143

**LAZDIJŲ RAJONO SAVIVALDYBĖS TARYBOS SPRENDIMO „DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR.** [**5TS-1323**](http://dvs.lazdijai.lt:8008/document/33717) **„DĖL UŽMOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ LAZDIJŲ RAJONO SAVIVALDYBĖS ŠVIETIMO ĮSTAIGOSE“ PAKEITIMO“ PROJEKTO**

**AIŠKINAMASIS RAŠTAS**

2020-05-13

Lazdijai

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. lapkričio 13 d. sprendimo Nr. [5TS-1323](http://dvs.lazdijai.lt:8008/document/33717) „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“, 10 punktu.

Šio projekto tikslas – pakeisti Lazdijų rajono savivaldybės tarybos 2014 m. lapkričio 13 d. sprendimą Nr. 5TS-1323 „Dėl užmokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą Lazdijų rajono savivaldybės švietimo įstaigose“, papildant jį dviem naujais papunkčiais ir numatant du naujus atvejus, kuomet mokestis už vaikų išlaikymą švietimo įstaigose būtų nemokamas:

1. Papildyti 3.11 papunkčiu ir numatyti galimybę nemokėti mokesčio, kai maitinimas organizuojamas iš namų atsineštu maistu, švietimo įstaigai sudarius sutartį su tėvais (globėjais) dėl maitinimo iš namų atsineštu maistu. Iki karantino toks maitinimo būdas švietimo įstaigose nebuvo taikomas. Galimybė organizuoti maitinimą iš namų atsineštu maistu numatyta Vaikų maitinimo organizavimo tvarkos apraše, patvirtintame Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“.
2. Papildyti 3.2.8 papunkčiu ir numatyti galimybę nemokėti mokesčio, kai vaikas nelanko švietimo įstaigos dėl karantino, stichinių nelaimių ir kitų nenugalimos jėgos atvejų. Šiuo metu galiojančiu sprendimu numatyta galimybė nemokėti mokesčio, kai švietimo įstaiga negali priimti vaikų dėl remonto darbų, karantino, stichinių nelaimių ir kitų nenugalimos jėgos atvejų. Dabar yra tokia situacija, kad įstaigos gali priimti vaikus karantino metu, tačiau rekomenduojama vaikams likti namuose ir įstaigas lankyti tik tiems vaikams, kurių tėvai neturi galimybės jų prižiūrėti namuose. Nemaža dalis tėvų karantino laikotarpiu neplanuoja leisti vaikų į švietimo įstaigas, todėl projektu siūloma numatyti galimybę, kad mokesčio jiems už nelankytas dienas nereikėtų mokėti.

Parengtas sprendimo projektas neprieštarauja galiojantiems teisės aktams.

Galimos neigiamos pasekmės – nenumatomos.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė